Graniitti
Graniitti on rakeinen syväkivilaji, joka kuuluu magmakiviin. Se koostuu kvartsista, kiilteestä, maasälvästä ja joskus myös sarvivälkkeestä, ja sen väri vaihtelee maasälvän mukaan tumman punaruskeasta vaaleanharmaaseen. Graniitti on ominaisuuksiltaan kovaa ja kestävää. Se on saanut nimensä latinan sanasta "granum" eli rae.
Faneriittinen
Faneriittinen on magmakivien raekokoon viittaava termi. Kun kivi on faneriittista, sen perusmassan rakeet voi erottaa paljaalla silmällä, päinvastoin kuin afaniittisessa kivessä. Esimerkiksi graniitti on faneriittinen kivilaji. Rakenne muodostuu hitaasti jäähtymällä syvällä maankuoressa plutonisissa olosuhteissa. Termiä voidaan käyttää myös metamorfisista kivistä.